
ЗАПОВЕД
№ 1338/20.08.2024 г.
С констативен протокол от 08.08.2024 г.,Община Враца е уведомила по реда на чл. 26, ал. 1 от Административнопроцесуалния кодекс, че е открито административно производство по издаване на административен акт за изземване от „ИСПОР - 1013“ ЕООД, ЕИК 207122891, седалище и адрес на управление: област Враца, община Враца, с. Три кладенци, ул. „Драва“ № 2, представлявано от Камен Василев Каменов, на недвижим имот общинска собственост, представляващ помещение в сграда /Автоспирка/, с площ 19.80 кв.м., с. Девене, община Враца. 

 След извършена служебна проверка на относимите към случая документи и досието на имота намирам, че са налице законовите изисквания за изземване по административен ред на общински имот, който се държи без правно основание, поради което на основание  чл. 44, ал. 2 от  Закона за местното самоуправление и местната администрация (ЗМСМА), чл. 65, ал. 1 от Закона за общинската собственост (ЗОС),  чл. 94а, ал. 1 и ал. 2 от Наредба за реда за придобиване, управление и разпореждане с общинско имущество  

Н А Р Е Ж Д А М:
І. ДА СЕ ИЗЗЕМЕ НЕДВИЖИМ ИМОТ ОБЩИНСКА СОБСТВЕНОСТ – представляващ помещение в сграда /Автоспирка/, с площ 19.80 кв.м., с. Девене, община Враца, държан без правно основание от „ИСПОР - 1013“ ЕООД, ЕИК 207122891, седалище и адрес на управление: област Враца, община Враца, с. Три кладенци, ул. „Драва“ № 2, представлявано от Камен Василев Каменов.
Мотивите ми за това са следните: 

По силата Договор № 1375/05.04.2023 г., Община Враца е отдала под наем на „ИСПОР - 1013“ ЕООД, ЕИК 207122891, недвижим имот общинска собственост, представляващ помещение в сграда /Автоспирка/, с площ 19.80 кв.м., с. Девене, община Враца.

След направена справка в счетоводния отдел на Община Враца, се установи, че до месец юли 2024 г. „ИСПОР - 1013“ ЕООД, ЕИК 207122891, има непогасени задължения за наем за общо 7 месеца, в размер на 604.80 лв. /шестстотин и четири лева и осемдесет стотинки/, която сума включва главницата и законната лихва за забава на месечните плащания, с включен ДДС.

Предвид гореизложеното и на основание чл. 87, ал. 1 от Закона за задълженията и договорите (ЗЗД), във връзка с чл. 10, т. 3 от Договор № 1375/05.04.2023 г. с писмо             изх. № 2600-1564/21.06.2024 г. на Община Враца, наемателят „ИСПОР - 1013“ ЕООД,                   ЕИК 207122891 е поканен да заплати дължимите суми по наемното правоотношение, като е предупреден че при неизпълнение на указаното Договор № 1375/05.04.2023 г. ще се счита за прекратен.

С констативен протокол от 06.08.2024 г., съставен от служители в дирекция „Общинска собственост“ при Община Враца, е установено, че в указания 14-дневен срок, няма постъпили плащания, поради което наемното правоотношение между Община Враца и наемателят - „ИСПОР - 1013“ ЕООД, ЕИК 207122891 се счита за прекратено, съгласно Уведомление изх. № 2600-2013/07.08.2024 г. на Община Враца.
От 01.08.2024 г. до настоящия момент /20.08.2024 г./ „ИСПОР - 1013“ ЕООД,                   ЕИК 207122891   ползва гореописания имот без правно основание.
Въз основа на горната фактическа обстановка се налагат следните правни изводи:
Материалноправната разпоредба на чл. 65, ал. 1 от ЗОС урежда предпоставките за издаване на заповед за изземване на имот - общинска собственост, които следва да бъдат кумулативно дадени, а именно: имотът да е общинска собственост, да се владее или държи без основание, да не се използва по предназначение или необходимостта от него е отпаднала.
В настоящия случай са налице предпоставките за издаване на заповед за изземване недвижим имот общинска собственост, представляващ помещение в сграда /Автоспирка/, с площ 19.80 кв.м., с. Девене, община Враца, държан без правно основание от 01.08.2024 г., когато е изтекъл четиринадесетдневният срок на поканата-предизвестие за прекратяване на наемното правоотношение между страните.
ІІ. ОПРЕДЕЛЯМ НАЧИН НА ИЗЗЕМВАНЕТО - уведомяване на заинтересованата страна  по реда на чл. 61 от АПК, описване, отнемане и предаване на недвижимия имот на комисия по т. V от настоящата заповед.

ІІІ.    ОПРЕДЕЛЯМ СРОК ЗА ДОБРОВОЛНО ИЗПЪЛНЕНИЕ до 10.09.2024 г.                                
ІV. ОПРЕДЕЛЯМ ДАТА НА ПРИНУДИТЕЛНО ИЗПЪЛНЕНИЕ на 11.09.2024 г. от 14:00 часа.

V. ВЪЗЛАГАМ ИЗПЪЛНЕНИЕТО НА ЗАПОВЕДТА, като назначавам Комисия в състав:

Председател: Генко Стоянов – Главен юрисконсулт при Община Враца;
и Членове: 

1. Нели Иванова – Гл. експерт УОС при Община Враца;

2. Елена Димитрова – Ст. експерт ОС при Община Враца;
3. Христо Христов – Мл. експерт ОС при Община Враца;

4. Илиян Владинов – Домакин в дирекция ОС при Община Враца.
Възлагам на комисията следните задачи: в случай, че дружеството „ИСПОР - 1013“ ЕООД, ЕИК 207122891, седалище и адрес на управление: област Враца, община Враца, с. Три кладенци, ул. „Драва“ № 2, представлявано от Камен Василев Каменов, не изпълни доброволно настоящата заповед в посочения срок, да предприеме необходимите действия по принудителното изпълнение на заповедта ми. За изземване на имота да се състави протокол, в който да се опише състоянието на имота и опис на наличното в помещението имущество, който да бъде подписан от членовете на комисята и представителите на Районно управление на МВР гр. Враца

След изземване на имота да се заключи входната врата на сградата и да се запечата с печат на Община Враца.
На основание чл. 65, ал. 4 от Закона за общинската собственост, настоящата Заповед подлежи на обжалване по реда на Административнопроцесуалния кодекс, в 14-дневен срок от съобщаването й.  Обжалването не спира изпълнението на заповедта. 

Заповедта да се връчи на „ИСПОР - 1013“ ЕООД, ЕИК 207122891, седалище и адрес на управление: област Враца, община Враца, с. Три кладенци, ул. „Драва“ № 2, представлявано от Камен Василев Каменов, по реда на чл. 61 от АПК.

Препис от заповедта да се изпрати на Началника на Районно управление на МВР      гр. Враца за съдействие при нейното изпълнение.

Екземпляр от Заповедта да се постави на информационното табло в сградата на общинска администрация, гр. Враца и да се публикува на интернет страницата на Община Враца.

Препис от заповедта да се връчи на членовете на комисията по изземване на общинския имот при Община Враца за сведение и изпълнение.

VІ. Контрол по изпълнение на заповедта, възлагам на Генко Стоянов –                        Главен юрисконсулт при Община Враца.
КАЛИН КАМЕНОВ
КМЕТ НА ОБЩИНА ВРАЦА

